stanford-oval/wikipedia huggingface dataset:
Francis Davis Millet
Elämänvaiheita

Milletin isä oli sotilaslääkäri ja poika osallistui Yhdysvaltain sisällissotaan Unionin puolella nuorena rumpalipoikana. Kun Milletistä oli tullut taiteilija häneltä kysyttiin syy siihen, että miksi hän piti niin paljon punaisesta, niin hän vastasi sen muistuttavan häntä kokemuksistaan kenttäsairaaloista.
Sodan jälkeen Millet opiskeli Bostonin yliopistosta ja valmistui maisteriksi. Vuonna 1876 hän oli John LaFargen mukana tekemässä muraalimaalauksia Bostoniin ja seuraavana vuonna hän matkusti Belgiaan opiskellakseen taidetta Antwerpenin kuninkaallisessa taideakatemiassa. Opinnot sujuivat erittäin hyvin; hän sai jo ensimmäisenä vuotenaan hopamitalin, mitä ei ollut tapahtunut koskaan aikaisemmin. Seuraavana vuonna hän sai jo kultamitalin. Kun Turkin sota alkoi vuonna 1877 Millet lähti seuraamaan sotaa kolmen sanomalehden palkkaamana journalistina. Hän sai toiminnastaa urhoollisussmitalit sekä Venäjän että Romanian hallituksilta. Journalismin ohella hän oli auttamassa haavoittuneita sotilaita.
Palattuaan Yhdysvaltoihin Millet sai taidealan luottamustoimia. Hän solmi avioliiton vuonna 1879. Hän pääsi Yhdysvaltain taiteilijajärjestön jäseneksi ja hänet valittiin National Academy of Designin jäseneksi vuonna 1885. Lisäksi hän oli asiantuntijana New Yorkin Metropolitan Museum of Artissa ja National Gallery of Artissa. Hän ohjasi Chicagon maailmannäyttelyn koristelua vuonna 1893 ja hänen väitetään keksineen spraymaalin. Taidemaalarin uran ohella Millet loi uraa kuvanveistäjänä sekä kirjailijana. Hän kirjoitti esseitä ja novelleja. Lisäksi hän käänsi Tolstoin tekstejä englanniksi ja oli myös journalisti.
Vuonna 1912 Millet vieraili Euroopassa. Hän osti ensimmäisen luokan lipun RMS Titanicille ja nousi laivaan Cherbourgissa yhdessä ystävänsä, majuri Archibald Buttin kanssa. Hänet nähtiin auttamassa naisia ja lapsia pelastuveneisiin, kun alus alkoi upota. Hänen ruumiinsa löydettiin uppoamispaikalta ja tuotiin Yhdysvaltoihin, Massachusettsiin, missä se haudatttiin.
Teoksia

Majatalossa,maalattu vuonna 1884.
Tulisija, maalattu vuonna 1884.
Syysidylli, maalattu vuonna 1892.
Samuel L. Clemensin muotokuva (Mark Twain), maalattu vuonna 1877.  Free Public Library, Hannibal, Missouri.
Kahden tulen välissä, maalattu vuonna 1892.
Aiheesta muualla

http://www.artrenewal.org/artists/francis-davis-millet/2718
Héctor García

| Mitalit> Maa:   Uruguay.Miesten koripallo. Olympialaiset  | Mitalit> Maa:   Uruguay.Miesten koripallo. Olympialaiset  | Mitalit> Maa:   Uruguay.Miesten koripallo. Olympialaiset  | Maa:   Uruguay> Miesten koripallo. |
| --- | --- | --- | --- |
|  Pronssia | Helsinki 1952 |  |  |
|  Pronssia | Melbourne 1956 |  |  |
Héctor García Otero (12. kesäkuuta 1926 – ?) oli uruguaylainen koripalloilija ja olympiamitalisti.
García saavutti olympiapronssia Uruguayn koripallomaajoukkueen pelaajana Helsingistä 1952 ja Melbournesta 1956. Lontoossa 1948 Uruguay sijoittui viidenneksi.
IVL Haukka

Haukka I HA-39 Ilmailuvoimien lentokonetehtaalla Suomenlinnassa.
IVL D.26 Haukka I, HA-39
IVL Haukka oli Ilmailuvoimien Lentokonetehtaan (IVL) pääsuunnittelijan, insinööri Kurt Bergerin suunnittelema kaksitasoinen hävittäjälentokone vuodelta 1927. Ulkomailta hankitun ensimmäisen hävittäjälentolaivueen jatkoksi oli tarkoitus rakentaa kotimaassa hävittäjiä lisenssillä. Kun lisenssivalmistus kariutui, Kurt Berger suunnitteli IVL C.24- ja IVL C.25 -hävittäjät, jotka pilasi epäluotettava Siemens Halske Sh IIIA -moottori.
Kolmannen hävittäjäkonstruktionsa Kurt Berger suunnitteli Bristol Jupiter -tähtimoottorin ja Englannista saatujen oppien varaan. Lopputulos, IVL Haukka I lensi ensilentonsa 17. maaliskuuta 1927. Konetta vertailtiin Gloster Gamecock -hävittäjään ja koneet olivat hyvin tasaveroisia suorituskyvyltään. Haukka I:n heikkous oli olematon näkyvyys eteen alaviistoon, sillä kaksitasoisen koneen yläsiipi oli kiinnitetty runkoon. Tämän vuoksi Berger suunnitteli uuden version, jota syksyllä 1927 tilattiin kaksi kappaletta.
IVL Haukka II kilpaili vuonna 1928 tasapäisesti Gloster Gamecockin kanssa. Valinnassa päädyttiin kuitenkin Gloster Gamecock II:een, joita rakennettiin lentokonetehtaalla lisenssillä 15 kappaletta.
Haukat olivat aikanaan hyvin vähäisessä käytössä. Haukka I (HA-39) vaurioitui 7. lokakuuta 1927. Kone korjattiin lentokelpoiseksi mutta sitä käytettiin vain havaintovälineenä ja kone poistettiin vuonna 1931. Haukka II:n toinen prototyyppi (HA-40) meni laskussa 7. heinäkuuta 1930 ympäri. Toinen prototyyppi (HA-41) vaurioitui 21. maaliskuuta 1929 ja uudelleen 3. syyskuuta 1930. Kone korjattiin kuitenkin lentokelpoiseksi ja se lensi konetyypin viimeisen lennon 8. lokakuuta 1930. Haukka II:t poistettiin vuonna 1933. HA-39 ja HA-41 varastoitiin museokäyttöä varten.
Tekniset tiedot

Lähde: [lähde? ]
Yleiset ominaisuudet
Pituus: &&&&&&&&&&&&&&07.&&&&007 m
Kärkiväli: &&&&&&&&&&&&&&09.06000009,6 m
Lentopaino: &&&&&&&&&&&01290.&&&&001 290 kg
Voimalaite: &&&&&&&&&&&&&&01.&&&&001 × Gnome & Rhone Jupiter IV -tähtimoottori; &&&&&&&&&&&&0336.&&&&00336 kW (&&&&&&&&&&&&0450.&&&&00450 hv)
Suoritusarvot
Suurin nopeus: &&&&&&&&&&&&0249.&&&&00249 km/h
Päijät-Hämeen ilmailumuseossa on näytteillä Ilmailumuseoyhdistyksen vapaaehtoisten entisöimä Haukka HA-39. Haukka II HA-41 on puolestaan entisöitynä Hallinportin ilmailumuseossa.
Héctor Ignacio Salah Zuleta

Héctor Ignacio Salah Zuletan vaakuna
Héctor Ignacio Salah Zuleta (s. 24. joulukuuta 1942 Bogotá) on kolumbialainen roomalaiskatolinen piispa. Hänet vihittiin papiksi 8. joulukuuta 1972 ja nimitettiin Girardotan hiippakunnan johtoon 21. helmikuuta 1998. Piispaksi vihkiminen seurasi 26. maaliskuuta. Pääkonsekraattorina toimi Paolo Romeo, jota avustivat Alberto Giraldo Jaramillo ja Flavio Calle Zapata.
Salah Zuleta sai 13. toukokuuta 2005 nimityksen Richachan piispaksi.
Héctor Julio López Hurtado

Héctor Julio López Hurtado
Héctor Julio López Hurtado (s. 23. heinäkuuta 1941 Tunja) on kolumbialainen roomalaiskatolinen piispa. Hän liittyi salesiaaneihin 29. tammikuuta 1958 ja sai pappisvihkimyksensä 30. kesäkuuta 1968. Hänet nimitettiin Ariarin apostoliseksi vikaariksi sekä Elicrocan titulaaripiispaksi 15. joulukuuta 1987, ja piispaksi vihkiminen seurasi 27. helmikuuta 1988. Pääkonsekraattorina toimi Angelo Acerbi, jota avustivat Jesús María Coronado Caro ja Héctor Jaramillo Duque.
29. lokakuuta 1999 Ariarin apostolisesta vikariaatista tehtiin Granada en Colombian hiippakunta ja López Hurtado sai nimityksen sen piispaksi. 15. kesäkuuta 2001 hänet nimitettiin Girardotin piispaksi. Hän jäi eläkkeelle 2018.
Herneet

| Herneet |
| --- | --- |
 Herne (Pisum sativum)
Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Fabales
Heimo::  Hernekasvit Fabaceae
Alaheimo::  Faboideae
Suku::  Herneet Pisum  L.
Katso myös
   Herneet Wikispeciesissä   Herneet Commonsissa 
Infobox OKNimi-testi OK: 
Herneet eli eloherneet (Pisum) on kasvisuku herne­kasvien heimossa. Se on viimeksi sisältänyt noin kaksi lajia riippuen niiden rajaamisesta. Herneet yhdistetään mahdollisesti nätkelmiin (Lathyrus).
Tunnetuin lajeista on herne (Pisum sativum), joka on kehittynyt kivikaudella Lähi-idän ja Välimeren alueella kasvaneesta villistä kantalajista. Herne on yksivuotinen itsepölytteinen ruoho, jota viljellään laajasti palkokasvina. Sillä on lukuisa määrä muunnoksia ja edelleen viljelylajikkeita.
Lajeja

Sukuun kuuluneita lajeja:
Pisum abyssinicum
Pisum ensifolium
Pisum fulvum
Pisum heterophyllum (→ pikkuruusunätkelmä)
Pisum hirsutum (→ karvanätkelmä)
Pisum pumilio
herne eli satoherne (Pisum sativum → nykyisin Lathyrus oleraceus nätkelmien suvussa)
Aiheesta muualla

Finto: Kassu – Kasvien suomenkieliset nimet: Pisum
Den virtuella floran: Ärter (Pisum) (ruotsiksi)
ITIS: Pisum (englanniksi)
United States Department of Agriculture (USDA): Pisum (englanniksi)
Flora of China: Pisum (englanniksi)
Hizenin provinssi

Hizenin provinssi punaisella.
Hizenin provinssi (jap. 肥前国, Hizen no kuni) oli Japanin provinssi Kyūshūlla. Se rajautui Chikuzenin ja Chikugon provinsseihin ja kuului Saikaidōn alueeseen. Nykyisin Hizenin provinssin alue jakautuu Sagan ja Nagasakin prefektuurien kesken, mutta siihen ei kuulunut nykyisin Nagasakin prefektuuriin kuuluvia Tsushiman ja Ikin provinssien alueita.
Provinssin vanha pääkaupunki sijaitsi nykyisen Yamaton kauppalan alueella. Toyotomi Hideyoshi ohjasi hyökkäyksiään Koreaan Hizenin Nagoyan kaupungista, ja Shimabaran kapina käytiin Hizenin alueella. Sengoku-kaudella alue jakautui useille daimiolle, joista rikkaimmilla oli linna Sagassa.[lähde? ]
Aiheesta muualla

Kuvia tai muita tiedostoja aiheesta Hizenin provinssi Wikimedia Commonsissa
Japanin entiset provinssit
Aki
Awa (Kantō)
Awa (Shikoku)
Awaji
Bingo
Bitchū
Bizen
Bungo
Buzen
Chikugo
Chikuzen
Chishima
Dewa
Echigo
Echizen
Etchū
Harima
Hida
Higo
Hitachi
Hidaka
Hizen
Hoki
Hyūga
Iburi
Iga
Iki
Inaba
Ise
Ishikari
Iwami
Iyo
Izu
Izumi
Izumo
Kaga
Kai
Kawachi
Kazusa
Kii
Kitami
Kōzuke
Kushiro
Mikawa
Mimasaka
Mino
Musashi
Mutsu
Nagato
Nemuro
Noto
Oki
Ōmi
Ōshima
Ōsumi
Owari
Sado
Sagami
Sanuki
Satsuma
Settsu
Shima
Shimo-Usa
Shimotsuke
Shinano
Shiribeshi
Suō
Suruga
Tajima
Tamba
Tane
Tango
Teshio
Tokachi
Tosa
Tsushima
Wakasa
Yamashiro
Yamato
Huttujärvi

| Huttujärvi |
| --- | --- |
Valtiot:  Suomi 
Paikkakunta:  Pelkosenniemi
Koordinaatit:  67°01′50″N, 27°01′45″E
Järvinumero:  65.356.1.006
Mittaustietoja
Pinnankorkeus:  253,8 m 
Rantaviiva:  3,44 km 
Pinta-ala:  0,56 km² 
Tilavuus:  0,00122 km³ 
Keskisyvyys:  2,2 m 
Suurin syvyys:  6 m 
 fiHuttujärvi 
Huttujärvi on saareton metsäjärvi Pelkosenniemellä Lapin maakunnassa. Se sijaitsee Pelkosenniemen länsiosassa Pyhätunturin luoteispuolella. Etäisyys Rovaniemeltä on 82 kilometriä koilliseen. Huttujärven pinta-ala on 56 hehtaaria.
Maantiede

Huttujärven pituus kaakosta luoteeseen on 1,4 kilometriä, järvi levenee jonkin verran luodetta kohden. Huttujärvi on matala, altaan pohjoisosassa on noin 0,6 hehtaarin laajuinen alue, jonka syvyys on kuusi metriä. Järvi rajautuu idässä Pyhä-Luoston kansallispuistoon. Järven koillispuolisen Huttutunturin laki on noin 420 metriä merenpinnan yläpuolella.
Huttujärven eteläkolkasta lähtee Huttuoja etelään. Huttuoja laskee Siurunjokeen.
Huttujärven vesitilavuus on 1 224 000 kuutiometriä eli noin 1,2 kuutiohehtometriä.
Huttujärvi (65.356.1.006) kuuluu Siurunjoen valuma-alueeseen (65.356), joka on kolmannen jakovaiheen vesistö Kemijoen vesistössä (65). Toinen jakovaihe on Javarusjoen valuma-alue (65.35) ja ensimmäinen jakovaihe Kemijärven–Pelkosenniemen alue (65.3). Huttujärvi on laajin Siurunjoen valuma-alueen kuudesta vähintään hehtaarin laajuisesta vakavedestä.
Huttujärvi on Pelkosenniemen neljänneksi laajin vakavesi. Sitä laajempia ovat Pyhäjärvi, Säynäjäjärvi ja Tuormusjärvi.
Hiyayakko

Yleisin päällysteyhdistelmä on paloiteltu vihersipuli katsuobushi ja soijakastikkeella.
Hiyayakko (冷奴, kylmä tofu) on suosittu japanilainen ruoka, joka valmistetaan jäähtyneestä tofusta. Sitä tarjoillaan useimmin kesäaikaan. Hiyayakkossa käytetään kahta erilaista tofua: kinugoshia, jota käytetään useammin, ja harvinaisempaa momenia.
Talvisin yudofua tarjoillaan hiyayakkoa useammin.
Päällysteet

Hiyayakkon päällysteet vaihtelevat talouksien ja ravintoloiden mukaan, mutta yleisin päällysteyhdistelmä on paloiteltu vihersipuli katsuobushilla ja soijakastikkeella. Muita päällysteitä ovat esimerkiksi veripeippien lehdet, yuzun kuori, paloiteltu myoga, raastettu inkivääri, paloiteltu okra, sinappi sekä luumutahna.
Aiheesta muualla

Wikimedia Commonsissa on kuvia tai muita tiedostoja aiheesta .
Hiyayakko - Japanese Basic Recipes Bob & Angie/Recipe (Arkistoitu – Internet Archive)
Inkee

Inkee (nimen rinnakkaismuoto on Inget, postiosoitteena 93470 Inget) on Taivalkosken kunnassa sijaitseva kylä. Se sijaitsee noin 25 kilometriä Taivalkosken kirkonkylältä koilliseen kunnan suurimman järven Kostonjärven rannalla.
Kylässä toimi vuoteen 2012 asti oma koulu. Alun perin koulurakennus valmistui vuonna 1953 opetuskäyttöön. Koulun rakentaminen aloitettiin sotavuosien jälkeen, mutta urakoitsijan konkurssiinmenon johdosta rakennustyömaa jäi kesken kolmeksi vuodeksi. Taivalkosken kunnan rakennusmestarina vuosina 1952–1953 toiminut Kalle Päätalo haki työmaalle uutta mestaria, ja valituksi tuli hänen tuntemansa tamperelainen rakennusmestari, joka jatkoi koulun rakennustöitä vuonna 1952.
Indigo

Wikisanakirjassa on tähän liittyvä sananselitys: .
Indigo tarkoittaa ainakin seuraavia asioita:
indigo, indigonsininen väriaine
indigot (Indigofera ), hernekasvisuku
väri-indigo eli indigokasvi, sukuun kuuluva värikasvilaji
IndiGo, intialainen lentoyhtiö
Indigo, Perttu Kivilaakson ja Eicca Toppisen säveltämä ooppera.
SGI Indigo, Silicon Graphicsin työasema
Imperial State Crown

Kruunu etuviistosta kuvattuna.
Imperial State Crown on yksi Yhdistyneen kuningaskunnan kruununjalokivistä. Sitä säilytetään Lontoon Towerissa yhdessä muiden kruununjalokivien kanssa.
Alkujaan kruunu valmistettiin kuningas Yrjö VI:lle vuonna 1937. Mallia otettiin kuningatar Viktorian käyttämästä pienestä kruunusta, joka on peräisin vuodelta 1838.
Elisabet II:n kruunajaiset
Kruunu on valmistettu kullasta, platinasta ja hopeasta. Siinä on yhteensä 2 868 timanttia, 17 safiiria, 11 smaragdia ja 269 helmeä. Yksi kruunun timanteista on Cullinan II, joka leikattiin Cullinan-timantista (ns. toinen Afrikan tähti). Lisäksi kruunuun kuuluu epäsäännöllisen muotoinen spinelli eli ns. Mustan prinssin rubiini.
Verrattuna toiseen monarkin käytössä olevaan kruunuun, Pyhän Edvardin kruunuun, Imperial State Crown oli paljon enemmän käytössä Elisabet II:n aikana: hän käytti sitä lähes poikkeuksetta parlamentin avajaisissa sekä kruunajaistensa jälkeisissä juhlatilaisuuksissa. Kuningatar kuvaili kruunua kömpelöksi, mutta tärkeäksi esineeksi.
Evanescencen diskografia

| 0 | 1 | 2 |
| --- | --- | --- |

Julkaisut
| ↙Studioalbumit | 5 |  |
| ↙Livealbumit | 2 |  |
| ↙Kokoelmat | 1 |  |
| ↙EP:t | 3 |  |
| ↙Singlet | 18 |  |
| ↙Musiikkivideot | 18 |  |
| ↙Demoalbumit | 1 |  |
Viitteet
Evanescence on yhdysvaltalainen rock-yhtye Little Rockista, Arkansasista. Yhtyeen albumeita on myyty maailmanlaajuisesti yli 20 miljoonaa kappaletta.
Albumit > Studioalbumit

| Vuosi | Albumi | Listasijoitukset> USA | Listasijoitukset> UK | Listasijoitukset> CAN | Listasijoitukset> AUS | Listasijoitukset> NZ | Listasijoitukset> GER | Listasijoitukset> FRA | Listasijoitukset> ITA | Listasijoitukset> AUT | Listasijoitukset> NOR |
| --- | --- | --- | --- | --- | --- | --- | --- | --- | --- | --- | --- |
| 2003 | Fallen  Julkaistu: 4. maaliskuuta 2003  Levy-yhtiö: WindUp Records  Formaatit: CD, digitaalinen lataus  | 3 | 1 | 1 | 1 | 2 | 2 | 2 | 3 | 1 | 3 |
| 2006 | The Open Door  Julkaistu: 3. lokakuuta 2006  Levy-yhtiö: WindUp Records  Formaatit: CD, digitaalinen lataus  | 1 | 2 | 2 | 1 | 2 | 1 | 2 | 2 | 2 | 3 |
| 2011 | Evanescence  Julkaistu: 11. lokakuuta 2011  Levy-yhtiö: WindUp Records  Formaatit: CD, digitaalinen lataus  | 1 | 4 | 2 | 5 | 3 | 5 | 8 |  | 4 |  |
| 2017 | Synthesis  Julkaistu: 10. marraskuuta 2017  Levy-yhtiö: BMG  Formaatit: CD, digitaalinen lataus, streaming  | 8 | 23 | 16 | 6 | 20 | 5 | 58 |  | 11 |  |
| 2021 | The Bitter Truth  Julkaistu: 26. maaliskuuta 2021  Levy-yhtiö: BMG  Formaatit: CD, digitaalinen lataus, streaming  |  |  |  |  |  |  |  |  |  |  |
Albumit > Demoalbumit

| Vuosi | Albumi |
| --- | --- |
2000: Origin  Julkaistu: 4. marraskuuta 2000  alkuperäinen julkaisu rajoitettu painos  Julkaistu LP:nä vuonna 2017 kokoelmaboksissa The Ultimate Collection  Levy-yhtiö: BigWig Enterprises  Formaatti: CD (alkuperäinen julkaisu), LP
Albumit > Kokoelma-albumit

| Vuosi | Albumi |
| --- | --- |
2016: Lost Whispers  Julkaistu: 9. joulukuuta 2016  Levy-yhtiö: The Bicycle Music Company  Formaatti: LP, lataus, streaming  kokoelma singlejen b-puolia ja muita harvinaisia kappaleita
Albumit > Kokoelmaboksit

| Vuosi | Albumi |
| --- | --- |
2016: The Ultimate Collection  Julkaistu: 2017  sisältää Origin, Fallen, The Open Door, Evanescence ja Lost Whispers  Levy-yhtiö: The Bicycle Music Company  Formaatti: LP
Albumit > Livealbumit

| Vuosi | Albumi | Listasijoitukset> USA | Listasijoitukset> CAN | Listasijoitukset> AUS | Listasijoitukset> NZ | Listasijoitukset> GER | Listasijoitukset> FRA | Listasijoitukset> ITA |
| --- | --- | --- | --- | --- | --- | --- | --- | --- |
| 2004 | Anywhere but Home  Julkaistu: 23. marraskuuta 2004  Levy-yhtiö: WindUp Records  Formaatit: CD/DVD, digitaalinen lataus  | 39 | 17 | 35 | 40 | 19 | 22 | 19 |
| 2018 | Synthesis Live  Julkaistu: 12. lokakuuta 2018  Levy-yhtiö: Eagle Rock Entertainment  Formaatit: CD, DVD, Blu-ray, digitaalinen lataus, streaming  | - | - | - | - | 51 | - | - |
EP:t

| Vuosi | EP |
| --- | --- |
1998: Evanescence EP  Julkaistu: joulukuu 1998  Formaatti: CD 
1999: Sound Asleep  Julkaistu: elokuu 1999  Formaatti: CD 
2003: Mystary EP  Julkaistu tammikuu 2003  Levy-yhtiö: WindUp Records  Formaatti: CD
Singlet

| Vuosi | Single | Listasijoitukset> US  | Listasijoitukset> UK | Listasijoitukset> CAN | Listasijoitukset> AUS | Listasijoitukset> NZ | Listasijoitukset> IRE | Listasijoitukset> GER | Listasijoitukset> FRA | Listasijoitukset> ITA | Albumi |
| --- | --- | --- | --- | --- | --- | --- | --- | --- | --- | --- | --- |
| 2003 | "Bring Me to Life" | 5 | 1 | 1 | 1 | 3 | 2 | 2 | 5 | 1 | Fallen |
| 2003 | "Going Under" | — | 8 | 11 | 14 | 4 | 18 | 15 | 16 | 9 | Fallen |
| 2003 | "My Immortal" | 7 | 7 | 1 | 4 | 2 | 20 | 5 | 11 | 3 | Fallen |
| 2004 | "Everybody's Fool" | — | 24 | — | 23 | 7 | 32 | — | — | 8 | Fallen |
| 2006 | "Call Me When You're Sober" | 10 | 4 | 3 | 5 | 3 | 13 | 13 | 20 | 3 | The Open Door |
| 2007 | "Lithium" | — | 32 | — | 26 | 16 | 30 | 44 | — | 3 | The Open Door |
| 2007 | "Sweet Sacrifice" | — | — | — | — | — | — | 75 | 91 | — | The Open Door |
| 2007 | "Good Enough" | — | — | — | — | — | — | — | — | — | The Open Door |
| 2011 | "What You Want" | 68 | 72 | 55 | 86 | — | — | 84 | — | — | Evanescence |
| 2011 | "My Heart Is Broken" | – | — | – | — | — | — | 92 | — | — | Evanescence |
| 2012 | "Lost in Paradise" | 99 | 174 | 89 | — | — | — | – | — | — | Evanescence |
| 2017 | "Imperfection" | — | — | — | — | — | — | — | — | — | Synthesis |
| 2018 | "Hi-Lo" (ft. Lindsey Stirling) | – | — | – | — | — | — | — | — | — | Synthesis |
| 2019 | "The Chain" | — | – | — | – | — | — | — | — | — | Ei sisälly millekkään albumille |
| 2020 | "Wasted on You" | — | – | — | – | — | — | — | — | — | The Bitter Truth |
| 2020 | "The Game Is Over" | — | – | — | – | — | — | — | — | — | The Bitter Truth |
| 2020 | "Use My Voice" | — | – | — | – | — | — | — | — | — | The Bitter Truth |
| 2021 | "Better Without You" | — |  |  |  |  |  |  |  |  | The Bitter Truth |
Singlet > Promosinglet

| Vuosi | Kappale | Albumi |
| --- | --- | --- |
| 2004 | "Imaginary" | Fallen |
| 2004 | "Missing" | Anywhere but Home |
| 2007 | "Weight of the World" | The Open Door |
| 2011 | "The Other Side" | Evanescence |
| 2017 | "Bring Me to Life" | Synthesis |
| 2018 | "Lacrymosa" | Synthesis |
Musiikkivideot

| Vuosi | Kappale | Albumi | Ohjaaja(t) |
| --- | --- | --- | --- |
| 2003 | "Bring Me to Life" | Fallen | Philipp Stölzl |
| 2003 | "Going Under" | Fallen | Philipp Stölzl |
| 2003 | "My Immortal" | Fallen | David Mould |
| 2004 | "Everybody's Fool" | Fallen | Philipp Stölzl |
| 2006 | "Call Me When You're Sober" | The Open Door | Marc Webb |
| 2006 | "Lithium" | The Open Door | Paul Fedor |
| 2007 | "Sweet Sacrifice" | The Open Door | P. R. Brown |
| 2007 | "Good Enough" | The Open Door | Marc Webb & Rich Lee |
| 2011 | "What You Want" | Evanescence | Meiert Avis |
| 2012 | "My Heart Is Broken" | Evanescence | Dean Karr |
| 2013 | "Lost in Paradise" | Evanescence | Blake Judd |
| 2017 | "Imperfection" | Synthesis | P. R. Brown |
| 2018 | "Hi-Lo" (ft. Lindsey Stirling) | Synthesis | P. R. Brown |
| 2020 | "The Chain" |  | P. R. Brown |
| 2020 | "Wasted on You" |  | P. R. Brown |
| 2020 | "The Game Is Over" |  | P. R. Brown |
| 2020 | "Use My Voice" | Eric D. Howell |  |
| 2021 | "Better Without You" | Eric D. Howell |  |
Hypnos

John William Waterhouse: Hypnos ja Thanatos.
Hypnos (m.kreik. Ὕπνος) oli kreikkalaisessa mytologiassa unen henkilöitymä, jonka roomalainen vastine oli Somnus. Hän oli Nyksin, yön, ja Ereboksen, pimeyden, poika, sekä Thanatoksen, kuoleman, kaksoisveli. Hänet kuvataan antiikin taiteessa joko alastomaksi nuorukaiseksi, jolla on siivet ohimoilla tai parrakkaaksi mieheksi, jolla on siivet hartioissa.
Joidenkin lähteiden mukaan unien henkilöitymät, tuhatlukuiset oneirokset, olisivat Hypnoksen jälkeläisiä., mutta heidän kerrotaan vanhemmissa lähteissä polveutuvan suoraan Nyksistä. Heistä mainitaan nimeltä Morfeus, joka ilmoitti unissa ennustuksia, sekä Fobetor että Fantasos, jotka olivat valheellisten näkyjen ja haaveiden lähteitä.
Hypnos esiintyy myös tarinassa Endymionista, jonka Zeus oli tuominnut ikuiseen uneen tämän rakastuttua Heraan. Useammin hänen mainitaan saaneen toivoa Zeukselta mitä tahansa Selenen rakastuttua tähän, ja Endymion oli itse valinnut ikuisen unen pysyen nuorena.
Endymionin kohtalosta on olemassa myös täysin erilainen versio, jossa Hypnos itse rakastuu nuorukaiseen antaen tämän nukkua ikuisesti silmät auki voidakseen nauttia tämän kauneudesta jatkuvasti.
Kuvagalleria

Wikimedia Commonsissa on kuvia tai muita tiedostoja aiheesta .
Hypnosta esittävä pienoispatsas. Roomalainen kopio alkuperäisestä kreikkalaisesta patsaasta. 300-400-luku. Firenzen Museo archeologico nazionale.
Hypnosta esittävä patsas. Prado-museo.
Hypnosta esittävä patsas. British Museum.
Hypnos ja Thanatos kantavat Sarpedonin ruumista Hermeksen katsoessa. Euphronioksen viinin ja veden sekoitusmalja noin vuodelta 515 eaa.
Hävittäjä-ässä (romaani)

| Hävittäjä-ässä |
| --- | --- |

Kirjailija:  Niilo Lauttamus
Kansitaiteilija:  Pekka Loiri
Kieli:  suomi
Genre:  sotaromaani
Kustantaja:  Gummerus
Julkaistu:  1975
Ulkoasu:  kovakantinen
Sivumäärä:  250
ISBN:  951-20-1119-0
Löydä lisää kirjojaKirjallisuuden teemasivulta
Hävittäjä-ässä on Niilo Lauttamuksen kirjoittama sotaromaani vuodelta 1975.
Juoni

Pääosiltaan talvi- ja jatkosotien aikaan sijoittuvan romaanin päähenkilö on hävittäjälentäjä Toivo Kuikka, romaanin alussa arvoltaan kersantti, lopussa lentomestari. Romaanissa kuvataan ilmasodan tapahtumia yksittäisten taistelukohtausten ja sotilaskohtaloiden kautta. Lisäksi sen keskeisiä elementtejä ovat lentäjien aseveljeys ja muu sosiaalinen elämä. Tärkeä osa on päähenkilö Toivon ja pohjalaisen maanviljelijän tyttären Maija Jurron rakkaustarina. Tarinan edetessä Toivo Kuikka kehittyy lentäjänä ja saa yhä tehokkaampia koneita. Ensimmäiseksi hän lentää koulutuslentoja nimeämättömillä harjoituskoneilla, talvisodassa Fokker D.XXI:llä ja jatkosodassa Brewsterillä ja lopulta Me 109:llä.
Ilmataisteluiden ja -voittojen myötä hänen henkiset paineensa kuitenkin kasvavat. Niitä lievittää väliaikaisesti sosiaalinen hyväksyntä, jota hän saavuttaa Maijan vanhempien silmissä ja joka tekee mahdolliseksi avioliiton Maijan kanssa. Toivo on kasvanut huutolaisena. Huutolaislapsuuden tuottama sosiaalinen jännite nousee esiin hänen suhteessaan Maijan vanhempiin ja kilpakosijaan.
Hiyodori (1935)

| Hiyodori / 鵯 |
| --- | --- |

Aluksen vaiheet
Rakentaja:  Ishikawajima
Kölinlasku:  26. marraskuuta 1934
Laskettu vesille:  25. lokakuuta 1935
Palveluskäyttöön:  20. joulukuuta 1936
Poistui palveluskäytöstä:  10. tammikuuta 1945
Loppuvaihe:  upotettu 17. marraskuuta 1944
Tekniset tiedot
Uppouma:  840 t (standardi) 1 040 t (kuormattu)
Pituus:  86,8 m (vesiraja) 88,5 m (kokonaispituus)
Leveys:  8,2 m
Syväys:  2,76 m
Koneteho:  19 000 shp
Nopeus:  30,5 solmua
Miehistöä:  113
Aseistus
Aseistus:  3 × 127 mm/50 type 11 1 × 40 mm ilmatorjuntatykki 3 × 533 mm torpedoputkea
Hiyodori (jap. 鵯) oli keisarillisen Japanin laivaston vuonna 1936 valmistunut Ōtori-luokan torpedovene.